**ΠΡΟΣ:** ΙΕΚ Χαλανδρίου

Το **Αττικό Νοσοκομείο Ζώων** λειτουργεί από το 2007 και αποτελεί καρπό της προσπάθειας ομάδας κτηνιάτρων με υψηλή επιστημονική κατάρτιση, μεγάλη κλινική εμπειρία και ένα κοινό όραμα: την ολοκληρωμένη και συνεχή μέριμνα της υγείας των κατοικιδίων, τα οποία στη συντριπτική τους πλειοψηφία αποτελούν πλέον αναπόσπαστο μέλος της κάθε οικογένειας.

Το **Αττικό Νοσοκομείο Ζώων** είναι μια πρότυπη κτηνιατρική - νοσηλευτική μονάδα ζώων συντροφιάς, που έχει σκοπό την προσφορά υψηλών προδιαγραφών κτηνιατρικών υπηρεσιών. Στο Αττικό Νοσοκομείο Ζώων εδραιώνουμε μια νέα, σύγχρονη αντίληψη – περισσότερο ανθρώπινη – στη σχέση με τον κηδεμόνα και τον τετράποδο φίλο του.

Στο **Αττικό Νοσοκομείο Ζώων** εισέρχονται περίπου 7,5 χιλιάδες περιστατικά κάθε χρόνο, τα οποία περιθάλπτονται και φροντίζονται από ομάδα κτηνιάτρωνμε άρτια επιστημονική κατάρτιση και εξειδίκευση καθώς και συνεργάτες Καθηγητές των Κτηνιατρικών Σχολών της χώρας.

Οι **κτηνιατρικές υπηρεσίες** που παρέχονται είναι για:

Παθολογικά περιστατικά

Χειρουργικά περιστατικά

Ογκολογικά περιστατικά

Δερματολογικά περιστατικά

Νευρολογικά περιστατικά

Οδοντιατρικά περιστατικά

Παράλληλα, υποστηρίζονται από αυτόνομο Εργαστηριακό Τμήμα, Απεικονιστικό Τμήμα (ψηφιακές ακτινογραφίες, υπέρηχοι) και Τμήμα Ενδοσκοπήσεων.

**ΠΡΟΣΚΛΗΣΗ ΓΙΑ ΣΥΝΕΡΓΑΣΙΑ ΓΙΑ ΕΚΠΑΙΔΕΥΣΗ ΑΠΟΦΟΙΤΩΝ**

Το **Αττικό Νοσοκομείο Ζώων** προσκαλεί απόφοιτους, με ειδικότητα «**Βοηθός Νοσηλευτικής Γενικής Νοσηλείας**», «**Βοηθός Νοσηλευτικής Τραυματολογίας**» και «**Βοηθός Ιατρικών Εργαστηρίων**» να πραγματοποιήσουν την πρακτική τους άσκηση.

Οι ενδιαφερόμενοι μπορούν να στείλουν το βιογραφικό τους στο fntoula@attikovet.gr

ή να επικοινωνήσουν με την υπεύθυνη κα Ντούλα Φωτεινή στο τηλ. 210-6640552.

 **Για την Εταιρεία**